Aizlaid šaubas negaisam līdz
Aizlaid šaubas negaisam līdz ir 1991. gadā vinila plates formātā izdotais latviešu grupas Jauns Mēness debijas albums. Tajā ir iekļautas 10 dziesmas. Par neapšaubāmi pazīstamāko dziesmu kļuva balāde "Piekūns skrien debesīs", kas kļuva par vienu no grupas Jauns Mēness visu laiku populārākajām dziesmām un ļāva iegūt Grand Prix nozīmīgajos Eiropas festivālos Sopot '91 un Bregenz '91. Šai dziesmai tika uzņemts video klips, kas nonāca arī ārzemju mūzikas televīziju rotācijās. 2001. gadā, klajā nākot grupas Kopoto ierakstu izdevumam, albums tika pārizdots CD formātā kā antoloģijas otrais disks.